Μάρκος Μαυρομάτης

Ο Μάρκος Μαυρομάτης (γεν. Αθήνα, 5 Ιουνίου 1958Ο Μάρκος Μαυρομάτης στο Football Database) είναι Έλληνας παλαίμαχος ποδοσφαιριστής, μια φορά διεθνής με την Εθνική Ελλάδας των ΑνδρώνΤο αρχείο των διεθνών από την ιστοσελίδα της ΕΠΟ και με πολλές συμμετοχές στην Εθνική ομάδα των Ελπίδων, που αγωνιζόταν στη μεσαία γραμμή και νυν προπονητής ποδοσφαίρου.

Ξεκίνησε από την εφηβική ομάδα του Απόλλωνα Αθηνών, ενώ σε ηλικία 18 ετών προωθήθηκε στην ανδρική ομάδα, ξεκινώντας την παρουσία του στην Α΄ Εθνική.

Αγωνίσθηκε στη μεγάλη κατηγορία για 9 συνεχόμενες περιόδους, από το 1976-77 έως και το 1984-85, συμπληρώνοντας 180 συμμετοχές σε επίσημους αγώνες πρωταθλήματος, ενώ πέτυχε 10 τέρματα. Το καλοκαίρι του 1985 αποδεσμεύθηκε και υπέγραψε στον Ατρόμητο Περιστερίου, όπου έπαιξε για 6 μήνες.

Από το Δεκέμβριο του  1986 έως και το 1988 έπαιξε στο Αιγάλεω, στη Β΄ και τη Γ΄ Εθνική, προσθέτοντας ακόμη 70 συμμετοχές και 6 γκολ στο ενεργητικό του. Τερμάτισε τη σταδιοδρομία του δε, στη Δόξα Βύρωνα (Γ΄ Εθνικής) την περίοδο 1988 - 89.

Στις 11 Νοεμβρίου του 1980 χρίσθηκε για μια και μοναδική φορά διεθνής με την Εθνική ομάδα των Ανδρών.

Ακολούθησε καριέρα προπονητή, έχοντας εργασθεί στις ομάδες Α.Ε. Κηφισιά (περίοδος 1995-96 και 2013-14, 2016-17 αντικαθιστώντας το Θωμά Γράφα), Κεραυνός Κερατέας, Α.Ο. Χανιά, Α.Π.Ο. Παναργειακός, Βύζας Μεγάρων (3 φορές), Αιολικός Μυτιλήνης και Αιγάλεω Α.Ο.(2 φορές)OnSports.gr: "Μαυρομάτης στο Αιγάλεω"

 Πηγές 

Διεθνής αθλητική ιστοσελίδα
Νίκος Δημ. Νικολαΐδης, "50 Χρόνια Αιγάλεω" (έκδοση Δήμος Αιγάλεω, 1998)
Γεώργιος Παγιωτέλης, "Το Έπος της Α΄Εθνικής", ένθετο περιοδικού "Οι Παγκόσμιοι", έκδοση Κλ. Γεωργαλάς Ε.Π.Ε.
"40 Χρόνια Ποδόσφαιρο και ΠΡΟ-ΠΟ" (έκδοση εφημερίδας "Προπόραμα" (2000)

Παραπομπές

Κατηγορία:Έλληνες προπονητές ποδοσφαίρου
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Δόξας Βύρωνα
Κατηγορία:Ποδοσφαιριστές Αιγάλεω Α.Ο.
Κατηγορία:Ποδοσφαιριστές Απόλλων Σμύρνης
Κατηγορία:Προπονητές ποδοσφαίρου Απόλλωνα Σμύρνης
Κατηγορία:Προπονητές ποδοσφαίρου Βύζαντα Μεγάρων
Κατηγορία:Προπονητές ποδοσφαίρου Α.Ε. Κηφισιάς
Κατηγορία:Μέσοι ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Γ΄ Εθνικής Ελλάδας